Mga gubat Puniko

Ang mga Gubat Puniko maoy tawag sa tulo ka gubat tali sa Karaang Roma ug sa Carthage. Nadaog sa Roma ang tulo ka gubat, ug kini ang nakahimo kanila isip kinakusgang nasod sa kasadpang Mediterranean, ug usab nakatabang sa ilang pagsaka ngadto sa usa ka gamhanang estado. Ang ngalang "Puniko" naggikan sa latin nga Punic, ang tawag sa mga Romano sa karaang mga Phoenician. Ila kining gigamit kay ang Carthage gitukod man sa mga Phoenician.

Ang unang gubat Puniko 
Ang unang gubat nagsugod tungod sa paghunong sa Roma sa Carthage ug sa Syracuse sa ilang pagkontrolar sa Messina. Gitukod sa Roma ang iyang marina aron makasukol sa Carthage, kinsa usa ka gahom sa kadagatan kaniadto. Nadaog ang gubat human masakop sa Roma ang Sisilya, diin niya nabuntog ang Carthage sa usa ka sangka.

Ang ikaduhang gubat Puniko 
Kini nahitabo tungod sa unang gubat. Human mapildi sa kadagatan, gisulayan sa Carthage ang pagpildi sa Roma sa yuta. Si Hannibal, usa ka Carthagian nga heneral, mi-agi sa Kabukirang Alpes ug gisulong ang Italya. Napildi siya sa mga Romano didto sa Sangka sa Zama. Nakabayad ang Carthage og dakong kantidad, ug ilang gihatag sa Roma ang Espanya.

Ang ikatulong gubat Puniko 
Mirebelde ang Carthage sa mga kasabotan ug sa binayranay human sa ikaduhang gubat. Niulbo ang bag-ong gubat, diin gipapas sa hingpit sa mga Romano ang Carthage.

Nakadaog ang Roma sa tulo ka gubat tungod sa iyang mas daghang mga materyal ug sa mas maayo ug mas daghang mga sundalo. Ang Carthage dato unta sa sinugdan, apan kini nagsalig sa iyang kasundalohan ngadto sa mga mersenaryo. Gipakita ni Hannibal nga maayo usab makig-away ang mga mersenaryo, apan wala gihapon sila makalahutay sa mas daghan ug mas maayong kasundalohan sa Roma.

Gubat